
Ministru kabineta rīkojums Nr. 601
Rīgā 2023. gada 13. septembrī (prot. Nr. 44 43. §)
Par finanšu līdzekļu piešķiršanu no valsts budžeta programmas ''Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai finansējumu, kas nepārsniedz 211 716 euro, pārskaitīšanai biedrībai ''Latvijas Basketbola savienība'', no tiem:
· 1.1. 106 716 euro naudas balvai par Latvijas vīriešu basketbola nacionālās izlases izcīnītajām tiesībām startēt pasaules čempionāta pieaugušajiem finālturnīrā;
· 1.2. finansējumu, kas nepārsniedz 105 000 euro, lai segtu izdevumus, kas saistīti ar pilnvērtīgas dalības nodrošināšanu Pasaules kausa izcīņas finālturnīrā (atbilstoši faktiskajām izmaksām).
· 2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto apropriācijas pārdali atbilstoši faktiski nepieciešamajam finansējuma apmēram.

